2007 m. pasaulio šachmatų taurės varžybos

**2007 m. pasaulio šachmatų taurės varžybos** – 
tai atvirasis  vieno minuso sistemos šachmatų turnyras, surengtas 2007 m. lapkričio 24 d. – gruodžio 16 d. Chanty Mansijske. 128 žaidėjai atkrentamosiose varžybose kovojo dėl taurės ir galimybės žaisti pretendentų mačą, kuris, pereinamuoju laikotarpiu, iš dviejų pasaulio čempionatų į vieną, pagal FIDE planą, buvo pasaulio šachmatų čempionato dalimi.

Taurę laimėjo JAV didmeistris Gata Kamskis, finale įveikęs Ispanijos didmeistrį Aleksejų Širovą 2½ : 1½.

## Varžybos

### Žaidėjų atranka

Varžybų 128 dalyviai atrinkti pagal sekančius kriterijus:
 
* 8 žaidėjai iš 2007 m. pasaulio šachmatų čempionato turnyro.
* 2006 m. pasaulio moterų šachmatų čempionė -Siu Juhua;
* 2006 m. pasaulio jaunimo (J20) šachmatų čempionato nugalėtojas - Zavenas Andriasianas;
* 20 dalyvių pagal vidutinius FIDE reitingus, kurie apskaičiuoti, pagal 2006 m. liepos mėn. ir 2007 m. sausio mėn. FIDE publikuotus reitingus.

* 45 žaidėjai: 16-ka iš 2006 m. bei 29 iš 2007 m. Europos čempionatų;
* 19-ka: 7 iš 4-ojo Amerikos  čempionato  ir 12-ka iš Amerikos žemyno zoninių turnyrų 
* 19-ka žaidėjų: 10 iš Azijos šachmatų čempionato ir 9 iš Azijos zoninių turnyrų.
* vienas iš Okeanijos zoninio turnyro;
* šeši – iš Afrikos;
* penki – FIDE prezidento siūlymu;
* keturi – varžybų organizatorių siūlymu.

**Pastaba**. Sutiko dalyvauti tik trys iš aštuonių 2007 m. čempionato dalyvių: Levonas Aronianas, Piotras Svidleris, Aleksandras Griščiukas. Likusieji dėl įvairių priežasčių: pasaulio čempionas V. Anandas, DM V. Kramnikas, DM. P. Leko, DM A. Morozevičius ir DM B. Gelfandas nežaidė: jie buvo pakeisti žaidėjais iš vidutinio reitingo sąrašo.

### Žaidėjai pirmam ratui
Pirmajame rate žaidėjai suporuojami ne pagal burtus. Iš anksto, reitingo mažėjimo tarka, sudaromas dalyvių sąrašas, kuriame, priklausomai nuo jų turėto reitingo dydžio, dalyviai gauna numerį. Pirmajame rate sąrašo 1-ą numerį turintis žaidėjas žaidžia su 128 numerį turinčiu žaidėju, 2-ą numerį turintis - su 127-u ir t. t.

Izorija neatvyko dėl vizos, Zamora Gonzalesas dėl ligos.

### Formatas
2007 m. Pasaulio šachmatų taurės varžybose buvo žaidžiami atkrentamųjų mačų 7 ratai: šeši
– po 2 partijas, septintas – finalinis. Jame buvo žaidžiamos 4 partijos.

Dalyvių po kiekvieno rato sumažėdavo perpus: pirmame rate žaidė 128 žaidėjai, antrame – 64, trečiame – 32, ketvirtame -16, penktame (ketvirtfinalyje) – 8, šeštame (pusfinalyje) – 4, septintame (finale) – 2 žaidėjai.

### Laikas galvojimui
Pirmiems 40 ėjimų skiriama po 90 min., o likusiems ėjimams – po 30 min. Po ėjimo žaidėjui pridedama 30 sek.

### Nugalėtojo išaiškinimas
Kai 1-6 ratuose, pasibaigus pagrindiniam mačui, dalyvis yra surinkęs 1,5 taško, jis tampa mačo nugalėtoju ir patenka į sekantį ratą. Septintajame rate (finaliniame), kur žaidžiamos 4-ios partijos, pagrindinio mačo nugalėtojui reikėjo surinkti 2,5 taško.

Pasibaigus pagrindiniam mačui lygiosiomis, turėjo būti žaidžiamos keturios greitosios partijos po 25 min., pridedant po kiekvieno ėjimo – 10 sek.

Jei po jų mačo rezultatas liktų lygus, traukiami burtai ir žaidžiamas mačas iš dviejų žaibo partijų (5 min. + 10 sek. po kiekvieno ėjimo).

Jei pabaigus dviejų žaibo partijų mačą, rezultatas lygus, tai žaidžiama viena paskutinė Armagedono partija, kur baltieji žaidimui gauna 6 min., o juodieji – 5 min. Jei ir ši partija baigiasi lygiosiomis, mačo nugalėtoju skelbiami juodieji.

### Prizai

Visi pasaulio šachmatų taurės dalyviai turėjo gauti piniginį prizą. Pirmą – septintą ratą pralaimėjusiems dalyviams ir taurės varžybų nugalėtojui išmokami lentelėje nurodyto dydžio prizai.

### Ketvirtfinalis
Sužaidus pirmus keturis ratus aštuoni, dar neiškritę iš taurės varžybų, dalyviai pateko į ketvirtfinalį.

2007 m. pasaulio šachmatų taurės ketvirtfinaliai-finalas.

## Šaltiniai

## Nuorodos
* 2007 m. pasaulio šachmatų taurės partijos

* 2007 m. pasaulio šachmatų taurė Chanty Mansijske

* Kelyje į čempionus Gata Kamskis laimėjo pasaulio šachmatų taurę